CELEX: 62009TN0045
Language: da
Date: 2009-01-30 00:00:00
Title: Sag T-45/09: Sag anlagt den 30. januar 2009 — Al Barakaat International Foundation mod Kommissionen

4.7.2009   
            
            
               DA
            
            
               Den Europæiske Unions Tidende
            
            
               C 153/39
            
         Sag anlagt den 30. januar 2009 — Al Barakaat International Foundation mod Kommissionen
   (Sag T-45/09)
   2009/C 153/77
   Processprog: svensk
   
      Parter
   
   
      Sagsøger: Al Barakaat International Foundation (Spånga, Sverige) (ved advokaterne L. Silbersky og T. Olsson)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Kommissionens forordning (EF) nr. 1190/2008 annulleres, for så vidt som den vedrører Al Barakaat International Foundation.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger med et beløb, hvis størrelse vil blive angivet senere.
            
         
      Søgsmålsgrunde og væsentligste argumenter
   
   Sagsøgeren har nedlagt påstand om annullation af Kommissionens forordning (EF) nr. 1190/2008 af 28. november 2008 om 101. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban (1), hvorefter sagsøgeren fortsat er opført på listen over personer og enheder hvis midler og økonomiske ressourcer er indefrosne i henhold til forordning nr. 881/2002 (2). Forordning nr. 1190/2008 blev vedtaget efter EF-Domstolens dom af 3. september 2008 i de forenede sager C-402/05 P og C-415/05 P, Kadi og Al Barakaat International Foundation mod Rådet og Kommissionen (endnu ikke trykt i Samling af Afgørelser), hvorved den tidligere liste, der indeholdt sagsøgerens navn, blev annulleret.
   Sagsøgeren har til støtte for sit søgsmål gjort følgende gældende:
   Kommissionen har overskredet sine beføjelser, eftersom forpligtelsen til at afhjælpe mangler i den administrative procedure ikke berettiger Kommissionen til at ændre eller supplere listen.
   Tilsidesættelse af begrundelsespligten, princippet om påpasselighed, retten til forsvar og adgangen til effektive retsmidler, idet der i begrundelsen for sagsøgerens fortsatte optagelse på listen ikke er angivet præcise oplysninger til støtte for den påståede forbindelse mellem sagsøgeren og Al-Qaida, Usama Bin Laden og Taliban.
   Tilsidesættelse af forbuddet mod at give love tilbagevirkende kraft, idet optagelsen af sagsøgeren på listen er baseret på hændelser, der fandt sted for 10 år siden.
   Tilsidesættelse af proportionalitetsprincippet, idet de foranstaltninger om indefrysning, som foreskrives i de omtvistede forordninger, udgør et uforholdsmæssigt og uantageligt indgreb i selve kernen af den grundlæggende ret til respekt for ejendomsretten.
   
      (1)  EUT L 322, s. 25.
   
      (2)  Rådets forordning (EF) nr. 881/2002 af 27.5.2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan (EFT L 139, s. 9).